| Chuck Norris |
| --- |
|  |
|  |
|  |
| Tikras vardas | Carlos Ray Norris |
|  |
| Gimė | 1940 m. kovo 10 d. (83 metai) Ryan, Oklahomoje, JAV |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| **Kordelis Volkeris** TV seriale *Volkeris, Teksaso reindžeris***Joshua McCord** filmuose *The President's Man* ir *The President's Man 2: A Line in the Sand* |
|  |
|  |

**Carlos Ray Norris** (g. 1940 m. kovo 10 d. Ryan, Oklahomoje) – JAV kovos menų meistras ir Holivudo aktorius, geriausiai žinomas kaip pagrindinio vaidmens aktorius televizijos seriale *Volkeris, Teksaso reindžeris*.

Kaip aktorius žinomas vardu **Chuck Norris**.

Biografija
----------

Gimė Ryan miestelyje, Oklahomoje. Tėvas dirbo vairuotoju ir mechaniku. Senelis iš tėvo pusės ir senelė iš motinos pusės buvo airiai, kiti du seneliai buvo vietiniai indėnai čerokiai. Turėjo du jaunesnius brolius – Veilandą (miręs) ir Aaroną (Holivudo prodiuseris). Kai Norisui sukako dešimt metų, jo tėvai išsiskyrė ir jis kartu su savo motina ir broliais persikėlė gyventi į Kanzaso valstijoje esantį Preiri Vilidžą, o vėliau į Torensą Kalifornijoje.

Baigęs vidurinę mokyklą įstojo į aviacijos pajėgas ir tarnavo Korėjoje. Kariuomenėje gavo *Antino* pseudonimą. Korėjoje išmoko įvairių kovos metodų, treniravosi tangsudo. 1962 m. grįžo į JAV, kur įkūrė keletą karatė mokyklų.

1968 m. Norisas tapo vidutinio svorio pasaulio karatė čempionu. Po metų žurnalas *Black Belt* jam suteikė „Fighter of the year" („Metų kovotojas") vardą. Norisas vidutinio svorio pasaulio karatė čempionu tapo 6 metus iš eilės. 1974 m. baigė sportininko karjerą.

Norisas tapo populiarus vaidindamas Bruce Lee priešininką filme „Drakono sugrįžimas", taip pat dėl vaidmens seriale „Volkeris, Teksaso reindžeris", kuriame atliko pagrindinį vaidmenį (Kordelis Volkeris).

Norisas yra išleidęs autobiografiją, pavadintą „The Secret of Inner Strength" („Vidinės jėgos paslaptis"). Taip pat įkūrė organizaciją „Kickstart", kovojančią prieš narkotikų vartojimą, ypač vaikų/paauglių tarpe. 1988 m. palaikė Džordžo Bušo rinkiminę kampaniją.

Č. Norisas turi keturis vaikus, iš pirmos santuokos – sūnus Miką, Eriką, iš kitos – dvynukus: sūnų Dakotą Alaną ir dukterį Danielą Kely.

2005–2006 m. internete pasirodė nepatikrintų ar net satyrinių faktų apie jį (žr. Faktai apie Čaką Norisą ).

2010 m. gruodžio 2 d. jis (kaip ir jo brolis Aaronas) tapo garbės Teksaso reindžeriais. Tai paskelbė Teksaso gubernatorius Rikas Peris (Rick Perry).

Lapkričio 20, 2011, Čakas Norisas pasirodė reklamoje, skirtoje World of Warcraft žaidimui.

Filmografija
------------

* The Wrecking Crew (1969)
* Way of the Dragon (1972)
* The Student Teachers (1973)
* Slaughter in San Francisco (1974)
* The Warrior Within (1976) (dokumentinis)
* Bruce Lee, the Legend (1977) (dokumentinis)
* Breaker! Breaker! (1977)
* Good Guys Wear Black (1978)
* A Force of One (1979)
* The Octagon (1980)
* An Eye for an Eye (1981)
* Silent Rage (1982)
* Forced Vengeance (1982)
* Lone Wolf McQuade (1983)
* Missing in Action (1984)
* Missing in Action 2: The Beginning (1985)
* Code of Silence (1985)
* Invasion U.S.A. (1985)
* The Delta Force (1986)
* The Karate Kommandos (1986), animuotas šou vaikams.
* Braddock: Missing in Action III (1988)
* Hero and the Terror (1988)
* Delta Force 2: The Colombian Connection (1990)
* The Hitman (1991)
* Sidekicks (1992)
* Hellbound (1994)
* Top Dog (1995)
* Forest Warrior (1996)
* The President's Man (2000)
* The President's Man 2: A Line in the Sand (2002)
* Bells of Innocence (2003)
* Dodgeball: A True Underdog Story (2004)
* The Contender (2005)
* The Cutter (2005)
* The Expendables 2 (2012)

Išnašos
-------

1. ↑  „Chuck Norris – Strong, Silent, Popular", *The New York Times*, 1985 m. rugsėjo 1 d.
2. ↑  „KICKSTART KIDS". Nuoroda tikrinta 20 November 2011.
3. ↑  „Chuck Norris Facts". Suarchyvuotas originalas 2007-05-12. Nuoroda tikrinta 2021-01-24.
4. ↑  „Chuck Norris - Hunter - World of Warcraft TV Commercial - 2011". Nuoroda tikrinta 20 November 2011.

Nuorodos
--------

* Oficiali svetainė
* imdb.com: Chuck Norris
* Chuck Norris Notable Names Database
* Nepatikrinti faktai apie Čaką Norisą Archyvuota kopija 2008-03-08 iš Wayback Machine projekto.

|  |  |
| --- | --- |
|  | **Vikiteka: Chuck Norris** – vaizdinė ir garsinė medžiaga  |